laion/Wikipedia-Exotic huggingface dataset:
שכווי הצפון

שֶׂכְוִי הַצָּפוֹן או שֶׂכְוִי הַשֶּׁלֶג (שם מדעי: Lagopus muta; באנגלית: ptarmigan) הוא מין של שכווי בגודל בינוני מהסוג שכווי לבן, המצוי באזור הארקטי והתת-ארקטי של אירואסיה ואמריקה הצפונית לרבות גרינלנד. יש אוכלוסיות שלו גם באזורים הרריים דרומיים יותר בעולם, כגון בסקוטלנד, הפירנאים, האלפים, הרי אורל, הרי פמיר ויפן, בה הוא מצוי רק באי הונשו. השכווי הוא עוף קטן שאורכו 28–40 ס"מ. הוא מחליף את צבע נוצותיו בהתאם לעונות השנה. בחורף, צבע נוצותיו לבן כליל, מלבד זנבו השחור וקו שחור מעל לעיניו, מה שמסייע לו להסתוות בשלג. גם באביב צבע נוצותיו אינו מבליט אותו בסביבתו: גבו של הזכר מנומר בכתמים בצבע חום ואפור, בעוד חזהו ובטנו לבנים, ובגב ראשו יש ציצת נוצות אדומה. לעומתו, כל פלומתה של הנקבה מנומרת. קל להתבלבל בינו לקרוביו לסוג: שכווי אירופי ושכווי לבן-זנב החופפים את אזורי תפוצתו וכמוהו משנים את צבעם על פי העונות. עם זאת הם בדרך כלל נמצאים באקלימים מעט יותר חמימים ונמוכים. הוא אוכל כל והמזון המועדף עליו הוא פירות, ניצנים וגבעולים. השכוויים הבוגרים צמחוניים כמעט לחלוטין, בעוד שהצעירים, ולעיתים רחוקות יותר הבוגרים, ניזונים גם מחרקים, חלזונות ועכבישים. הוא עצמו נטרף בידי שועלים, סמוריים שונים, עופות דורסים שונים ועורב שחור וכן ניצוד בידי האדם. להגנתו הוא מנצל את הסוואתו הטבעית המתאימה לרקע הלבן. בתי הגידול האופייניים לשכווי הם טונדרה הנמצאת ברום גבוה, ומדרונות הרים סלעיים. בשל בתי הגידול המבודדים יחסית בהם הוא מצוי, שכווי השלג נהנה ממיעוט טורפים (העיקרי שבהם הוא העיט הזהוב) – ואינו חושש מהאדם. הוא אינו נודד, אך במהלך החורף, עשוי להתרחק מעט מבית גידולו הטבעי בחיפוש אחר מזון. בחורף הזכרים והנקבות חיים בקבוצות נפרדות. בעונת הרבייה, הזכרים בוחרים טריטוריה ומגינים עליה. אם פולש מתקרב, הם קופצים באוויר, מנפנפים בכנפיהם ופורשים את זנבם. במהלך החיזור, הזכרים מסתובבים סביב הנקבה בעוד אחת מכנפיהם על הקרקע, פורשים את זנבם ומרימים את נוצות הציצה האדומות שלהם. הנקבה מטילה שש עד עשר ביצים בגומה מרופדת בעשב וטחב. הזכר עוזב לקראת אמצע תקופת הדגירה, שנמשכת כ-21 ימים. הנקבה משגיחה על האפרוחים במשך כ-10 עד 12 ימים, והם נהיים עצמאיים בגיל שלושה חודשים. תפוצת השכווי גדולה ולא נשקפת לו סכנת הכחדה בטבע. זכר שכווי ביפן ביצי השכווי מדיה וקבצים בנושא שכווי הצפון בוויקישיתוף שכווי הצפון, באתר ITIS (באנגלית) שכווי הצפון, באתר NCBI (באנגלית) שכווי הצפון, באתר Animal Diversity Web (באנגלית) שכווי הצפון, באתר Internet Bird Collection (באנגלית) שכווי הצפון, באתר GBIF (באנגלית) שכווי הצפון באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003, עמ' 102 Lagopus muta (Ptarmigan, Rock Ptarmigan), www.iucnredlist.org Rock Ptarmigan - Lagopus mutus - NatureWorks, www.nhptv.org "Rock Ptarmigan". Audubon (באנגלית). 2014-11-13. נבדק ב-2017-07-13.
נאסר ג'ודה

נאסר ג'ודה (ערבית: ناصر جودة; נולד ב-11 ביולי 1961) הוא פוליטיקאי ירדני שכיהן כשר החוץ של ירדן בין השנים 2009-2017. נאסר ג'ודה נולד ב-11 ביולי 1961 בעמאן בירת ירדן למשפחה ממוצא פלסטיני. אביו, סמי ג'ודה, נולד ברמאללה ושימש בעבר כשר החוץ הירדני. הוא למד בתיכון באנגליה, ולאחר מכן סיים ב-1982 לימודים לתואר ראשון ביחסים בינלאומיים ובמשפט בינלאומי באוניברסיטת ג'ורג'טאון שבארצות הברית[1]. ג'ודה סיים לימודי תואר שני באוניברסיטה האמריקנית בביירות. בשנים 1985-1992 עבד ג'ודה בחצר המלכותית הירדנית תחת המלך חוסיין, בתחילה כפקיד משרדי של ולאחר מכן כמזכירו האישי של יורש העצר חסן אבן טלאל, אחיו של המלך. בשנת 1992 מונה לראש משרד הידיעות הירדני בלונדון, ובתפקיד זה שימש עד שנת 1994. לאחר סיום שהותו בלונדון התמנה למנכ"ל הטלוויזיה הירדנית, תפקיד שהחזיק בו עד שנת 1998, אז מונה למנכ"ל חברת הרדיו והטלוויזיה הירדנית (בבעלות ממשלתית). בשנים 1998-1999 שימש כשר התקשורת וכדובר הממשלתי בממשלתו הראשונה של פאיז א-טראונה. את התפקיד סיים בעקבות התפטרות הממשלה. בשנים 1999-2005 עבד במגזר הפרטי. בנובמבר 2005 חזר ג'ודה לשירות הציבורי כאשר מונה בשנית לתפקיד הדובר הממשלתי בממשלתו הראשונה של מערוף אל-בח'ית. בנובמבר 2007 קיבל פעם נוספת את תפקיד שר התקשורת בממשלתו של נאדר א-דהבי. ב-23 בפברואר 2009 מונה ג'ודה בידי א-דהבי לתפקיד שר החוץ. בתפקיד זה הוא ממשיך לאחוז עד היום, זאת בזמן שהתחלפו בתקופה זו מספר ראשי ממשלות: א-דהבי, סמיר זיד א-ריפאעי, מערוף אל-בח'ית, עון שווכת אל-ח'סאונה וכיום עבדאללה אנסור. השבעתו האחרונה לתפקיד הייתה בממשלתו השנייה של אנסור, ב-30 במרץ 2013. בהשבעה זו נוסף לתפקידו כשר החוץ גם תפקיד "השר לענייני הפזורה הירדנית". בשנת 2012 מונה ג'ודה בידי הליגה הערבית לנציג בוועדה המגשרת בין ישראל לרשות הפלסטינית. אביו של נאסר ג'ודה, סמי ג'ודה, היה פלסטיני יליד רמאללה ששימש גם הוא כשר החוץ של ירדן. דודו מצד אמו הוא זיד א-ריפאעי, ראש ממשלת ירדן בשנות ה-80, ובן-דודו סמיר זיד א-ריפאעי שימש גם הוא כראש ממשלה בשנים 2009-2011 (תחתיו שימש ג'ודה כשר החוץ). נאסר ג'ודה נישא לנסיכה סומאיה, בתו של חסן אבן טלאל אחיו של המלך חוסיין, אז גם יורש העצר הירדני. לזוג נולדו ארבעה ילדים: טארק וזין (תאומים, נולדו 1994), עלי (נולד 1996) וטוקיינה (נולדה 1998). הזוג התגרש בשנת 2007. מדיה וקבצים בנושא נאסר ג'ודה בוויקישיתוף נאסר ג'ודה באתר אודות הפוליטיקה הירדנית (באנגלית) ביוגרפיה של נאסר ג'ודה באתר משרד החוץ הירדני (בערבית) סוכנויות הידיעות, שר החוץ הירדני, נאסר ג'ודה: אם תהליך השלום ייכשל, העולם יבין שישראל היא מדינת אפרטהייד, באתר הארץ, 12 בינואר 2011 עם זאת, הוא לא נחשב לפלסטיני מבחינת מעמדו החברתי בירדן Nasser Judeh אנגלית: Jordan Radio and Television Corporation Minister of State for Media Affairs and Communications Preliminary Reading into Jordan's New Government | Editor's Choice | Ammon News
ארץ וטבע

ארץ וטבע הוא מגזין גאוגרפי ישראלי העוסק בכל תחומי ידיעת הארץ. המגזין הוקם בשנת 1987 על ידי חברת המגזינים "ארץ הצבי" בשיתוף רשות שמורות הטבע. דרכיהן של השתיים נפרדו ב-2002, ומאז יוצא המגזין לאור על ידי "ארץ הצבי" באופן בלעדי. בראשיתו נקרא בשם "אֶרֶץ" והוגדר כמגזין לידיעת הארץ. בטרם הוצאת הגיליון הרביעי בחורף 1988 שוּנה שמו ל"ארץ היעל". ב-1994 חוברו "טבע וארץ" הוותיק ו"ארץ היעל" ל"ארץ וטבע", ששימש אף הוא כדבר החברה להגנת הטבע. במשך 21 שנים ערך את המגזין יעקב שקולניק, וב-2008 החליף אותו ידין רומן שהמשיך במקביל לתפקד כעורך הראשי של החברה. טווח הנושאים שבהם מתמקד "ארץ וטבע" נע בין גילויים ארכאולוגיים עדכניים, מוזאונים חדשים וישנים על תערוכותיהם המשתנות, מסלולי טיולים המתאימים לתקופת הדפסת הגיליון, פסטיבלים בישראל ועוד. מאמרים רבים מוקדשים לפרקי היסטוריה מנקודות מבטם של כותבים שונים. מטרופוליס (מגזין) ידין רומן (עורך ראשי), יש מקום: מיטב הכתבות של ארץ וטבע - המגזין הגאוגרפי הישראלי : 2015-2006, תל אביב: ארץ וטבע - מגזין ארץ הצבי, 2016. (הספר בקטלוג ULI) אתר ארץ וטבע
יונקרס Ju 90

היונקרס Ju 90 היה מטוס נוסעים ותובלה שפותח על ידי חברת יונקרס וטס לראשונה בשנת 1937. המטוס פותח מדגם המפציץ Ju 89 שבוטל זמן קצר לפני כן. הוא שימש כמטוס נוסעים בחברת לופטהאנזה וכמטוס תובלה כבד בלופטוואפה במהלך מלחמת העולם השנייה. סך הכל הושלמו 18 יחידות של המטוס עד סוף המלחמה, שניים מהם שרדו והגיעו ליידי בעלות הברית, אך הם נגרטו זמן קצר לאחר מכן. מדיה וקבצים בנושא יונקרס Ju 90 בוויקישיתוף ערך זה הוא קצרמר בנושא מטוסים ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
בהרנג ספרי

בהרנג ספרי (בפרסית: بهرنگ صفری; נולד ב-9 בפברואר 1985) הוא כדורגלן שוודי-איראני המשחק במאלמה מליגת העל השוודית. ספרי נולד בטהראן וכשהיה בן שנתיים היגרה משפחתו לשוודיה לעיירה הוגאנס, וכעבור שלוש שנים עברה לעיר לונד. ספרי התחיל לשחק כדורגל בגיל 7 בקבוצת הילדים של העיר, ובגיל 16 עבר למאלמה. ביולי 2004 ערך את הופעת הבכורה שלו בליגה. בעונה שלאחר מכן הפך לשחקן הרכב קבוע. ב-15 ביוני 2008 עבר ספרי לפ.צ. בזל השווייצרית. ב-23 ביולי 2008 ערך את הופעת הבכורה שלו במדי בזל בניצחון 0-1 נגד גראסהופרס ציריך בזנקט יאקוב פארק. ב-30 ביולי 2008 ערך את הופעת הבכורה שלו באירופה בתיקו 1-1 נגד גטבורג. ב-7 בפברואר 2010 כבש את שער הבכורה שלו במדי בזל בניצחון 0-4 נגד יאנג בויז ברן. ב-3 שנים בבזל הספיק ספרי לרשום 94 הופעות וב-2 אליפויות. ב-30 במאי 2011 חתם באנדרלכט הבלגית. ב-29 ביולי 2011 ערך את הופעת הבכורה שלו בהפסד 2-1 ללאובן. בשתי עונותיו באנדרלכט זכה ספרי בשתי אליפויות. בקיץ 2013 חזר לפ.צ. בזל. בינואר 2008 זומן לראשונה לסגל נבחרת שוודיה לקראת משחק הידידות נגד קוסטה ריקה בו בישל את השער היחידי במשחק לסמואל הולמן. ספארי השתתף עם הנבחרת ביורו 2012. פ.צ. בזל אליפויות: 2009/2010, 2010/2011, 2013/2014, 2014/2015 הגביע השווייצרי: 2009/2010 אנדרלכט אליפויות: 2011/2012, 2012/2013 מדיה וקבצים בנושא בהרנג ספרי בוויקישיתוף בהרנג ספרי, באתר Transfermarkt בהרנג ספרי, באתר Soccerway בהרנג ספרי, באתר WorldFootball.net בהרנג ספרי, באתר National Football Teams בהרנג ספרי, באתר FootballDatabase.eu
יונקרס Ju 86

היונקרס Ju 86 (בגרמנית: Junkers Ju 86) היה מפציץ ומטוס נוסעים שפותח על ידי חברת יונקרס וטס לראשונה בשנת 1934. לאחר תקופת ניסוי כושלת בלגיון הקונדור ראה המטוס מעט פעילות מבצעית במלחמת העולם השנייה כמפציץ והוא שירת בלופטוואפה בתפקידי ביון ותובלה. המטוס נמכר למדינות רבות בגרסתו הצבאית וכן כמטוס נוסעים. מדיה וקבצים בנושא יונקרס Ju 86 בוויקישיתוף ערך זה הוא קצרמר בנושא מטוסים ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
בוריס פאנג'ה

בוריס פאנג'ה (נולד ב-15 בדצמבר 1986 במוסטאר שבבוסניה והרצגובינה) הוא כדורגלן בוסני המשחק בעמדת הבלם. פאנג'ה התחיל את הקריירה שלו במחלקת הנוער של זרינסקי מוסטאר, ובשנת 2004 עבר לשירוקי ברייג. בשנת 2006 עבר להיידוק ספליט מליגת העל הקרואטית. בשנת 2010 עבר למכלן מליגת העל הבלגית במקום יונס איוונס עם חוזה ל-3 שנים. בעונתו השלישית בקבוצה איבד את מקומו בהרכב, ובסופה שוחרר מהמועדון. בקיץ 2013 חתם בגורניק זאבז'ה מליגת העל הפולנית, ולאחר עונה אחת שוחרר מהמועדון. ב-2 ביוני 2007 ערך את הופעת הבכורה שלו בנבחרת בוסניה והרצגובינה, בניצחון 2-3 נגד טורקיה. עד מהרה הפך פאנדזה לשחקן מפתח בנבחרת והיה שותף להעפלה ההיסטורית שלה למונדיאל 2014 לראשונה בתולדותיה. בספטמבר 2014 פרש מהנבחרת. בוריס פאנג'ה, באתר Transfermarkt בוריס פאנג'ה, באתר Soccerway בוריס פאנג'ה, באתר WorldFootball.net בוריס פאנג'ה, באתר National Football Teams בוריס פאנג'ה, באתר FootballDatabase.eu https://web.archive.org/web/20140722050941/http://footgoal.net/suite.php?selection=55952 ערך זה הוא קצרמר בנושא כדורגלנים ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
NTFS-3G

NTFS-3G היא תוכנה חוצה-פלטפורמות ומבוססת קוד פתוח, המיישמת את מערכת הקבצים NTFS של מיקרוסופט, עם תמיכה בקריאה וכתיבה. NTFS-3G מצויה בשימוש בממשק מערכת הקבצים FUSE, כך שהיא יכולה לרוץ ללא שינויים מיוחדים על מגוון מערכות הפעלה. התוכנה מופצת תחת הרישיון הציבורי הכללי של גנו, או תחת רישיון קנייני. חלק מהתוכנה הוא פיצול של ntfsprogs, והיא תחת פיתוח ותחזוקה פעילים של המפתחים שלו. NTFS-3G הוצגה לראשונה ביולי 2006 על ידי סבולט סקסיטס, מפתח NTFS בכיר ללינוקס. גרסת 1.0 היא הגרסה הראשונה היציבה והיא הופצה בתאריך 2007-02-21. המפתחים של NTFS-3G הקימו חברה הנקראת Tuxera Inc להמשך פיתוח הקוד. NTFS-3G כיום היא הגרסה החופשית לפיתוח הקהילה ו-Tuxera NTFS היא הגרסה הקניינית. NTFS-3G תומכת בכל אפשרויות כתיבת הקבצים: קבצים בכל גודל ניתנים ליצירה, לעריכה, להעתקה, לשינוי שם, ולמחיקה, על מחיצת NTFS. קיימת תמיכה ב"דחיסה שקופה" אך אין תמיכה בהצפנה. ניתן לשנות הרשאות וכן רשימת בקרת גישה. עיגון מחיצות ה-NTFS מתבצע באמצעות ממשק FUSE. קישוריות קשיחות וסימבוליות נתמכות אף הם. NTFS-3G תומכת בחלק מהתיעוד של NTFS, כך שאם כשל לא צפוי במחשב, משאיר את מערכת הקבצים במצב לא עקבי, התוכן ניתן לתיקון. נכון ל-2009 תוכן שיש לו קובץ תיעוד לא תקין, מתוקן ומעוגן למערכת כברירת מחדל, ואפשרות העיגון 'norecover' מאפשרת לבטל התנהגות זו. השוואת התקנים מראה שביצועי מנהלי ההתקנים דרך FUSE בהשוואה למנהלי התקנים מובני ליבה אחרים, דורשים פעילות יחסית גבוהה מהמעבד. במערכות מוטמעות או ישנות עלולים להיות מוגבלים הביצועים בשל כך. הגרסה הנוכחית מראה על ניצול של 100% מהמעבד, בעת התעסקות עם קבצים גדולים. התמיכה בזיכרון מטמון אף היא דלה ביותר. ב-31 באוקטובר 2006 NTFS-3G מתפצלת ממיזם Linux-NTFS. ב-21 בפברואר 2007 סבולט סקסיטס מכריז על "השחרור של התוכנה הראשונה מבוססת קוד פתוח וחינמית, שהיא מנהל התקן יציב לקריאה וכתיבה ב-NTFS ‏ NTFS-3G 1.0". ב-5 באוקטובר 2009 NTFS-3G מופצת למערכת ההפעלה Mac OS תחת חסות חברת Tuxera, וכן גרסה קניינית תחת השם Tuxera NTFS. ב-12 באפריל 2011 הוכרז על איחוד מיזם Ntfsprogs עם NTFS-3G. ‏ext ‏NTFS אתר האינטרנט הרשמי של NTFS-3G אתר האינטרנט הרשמי של NTFS-3G NTFS-3G מהדורה קהילתית (חופשית) (אורכב 04.05.2014 בארכיון Wayback Machine) Writing on NTFS volumes on Mac OS X through NTFS-3G and OS X FUSE for free (works with Lion & Mountain Lion) NTFS-3G for Mac OS X ("Catacombae") היא יכולה לרוץ על לינוקס, ‏FreeBSD, ‏NetBSD‏, OpenSolaris,‏ BeOS,‏ QNX,‏ WinCE,‏ Nucleus, ‏VxWorks,‏ Haiku,‏ MorphOS,‏ מיניקס,‏ Mac OS X ו-OpenBSD. אנגלית Szabolcs Szakacsits ובהגיה הונגרית [ˈsɒboltʃ ˈsɒkɒtʃitʃ]) אנגלית - Transparent compression מתוך דף ה-man
היינקל He 177

ההיינקל He 177 (בגרמנית: Heinkel He 177 Greif; "גריפון") היה המפציץ הכבד היחיד בשירות הלופטוואפה במלחמת העולם השנייה. בשל דרישה להתאמת המטוס להפצצת צלילה התעכב הפיתוח במספר שנים, וכאשר נכנס המטוס לייצור סבל ממספר רב של כשלים טכניים שגרמו לעיתים להתלקחות ספונטנית של המנועים. בעיות אלה תוקנו בשלב מאוחר מכדי להשפיע על המלחמה. אף על פי שיוצר בכמות משמעותית בתקופת המלחמה נטלו בה חלק פעיל רק מספר נמוך יחסית של מטוסים מבצעיים. מדיה וקבצים בנושא היינקל He 177 בוויקישיתוף ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
הצלמניה

צלמניה פרי-אור (ידועה בשם "הצלמניה") היא חנות צילום שנוסדה בשנת 1940 על ידי הצלם רודי ויסנשטין, אשר צילומו המפורסם ביותר הוא צילום הכרזת העצמאות, ואשתו מרים. לאורך חייו תיעד ויסנשטין את היישוב העברי והתפתחות הארץ ונופיה. אוסף תיעודי זה שמור עד היום בצלמניה ומטופל על ידי המשפחה. האוסף מכיל מעל רבע מיליון נגטיבים ונחשב לארכיון איכותי בגלל היקפו והיותו מסודר. הצלמניה פועלת כיום כחנות ארכיון הפתוחה לקהל ומאפשרת לרכוש את הצילומים המקוריים של ויסנשטין. משנת 1940 ועד לשנת 2011 שכנה הצלמניה בכיכר מוגרבי ברחוב אלנבי (מול פינת רחוב בן-יהודה) בתל אביב. בשנת 2011 עברה לרח' טשרניחובסקי בעיר, שם היא נמצאת עד היום. עד להעתקת מקומה, חלון הראווה של החנות נותר כשהיה במשך שנים וכלל תצוגת דיוקנאות בשחור-לבן. בתוך בית העסק העיצוב היה ונשאר במשך כל זמן פעילותה כפי שהיה בשנות הארבעים. מיקומה של הצלמניה בלב תל אביב אפשר לויסנשטין נגישות לאירועים והתרחשויות מרכזיים. לאחר מותו של רודי בשנת 1992, המשיכה אלמנתו מרים במלאכת התרגום, מיון, חידוש ושימור הארכיון, לצד שירותי צילום שונים אותם סיפקה ללקוחות. מרים נפטרה בשנת 2011, ומאז ממשיך נכדה, בן פטר, את ניהול המקום. בשנת 2002 ערכה הצלמניה תערוכת רטרוספקטיבה שהוצגה בנמל תל אביב בה ביקרו בתקופה של חודש אחד למעלה מ-120 אלף מבקרים. עד היום הוצגו עבודותיו של ויסנשטין בתערוכות בלונדון, פריז, מוסקבה, מינכן, האג, אנטוורפן וכעת מסתובבת תערוכה נודדת עולמית בתמיכת משרד החוץ.[דרוש מקור] בשנת 2011 יצא לאקרנים הסרט "הצלמניה" המתעד את המסע המשותף של מרים וַיסנשטַין בת ה-96 ונכדה בן, המנסים להציל מהריסה את חנות הצילום התל אביבית הוותיקה. במקביל למסע נרקמת בין השניים מערכת יחסים מיוחדת, למרות פערי הדורות והקונפליקטים ביניהם. הסרט הוקרן בפסטיבלי קולנוע רבים ברחבי העולם וזכה בפרסים. מדיה וקבצים בנושא הצלמניה בוויקישיתוף אתר האינטרנט הרשמי של הצלמניה אתר האינטרנט הרשמי של הצלמניה (באנגלית) הצלמניה, ברשת החברתית פייסבוק אוסף הצלמניה באתר הספרייה הלאומית על הצלמניה באתר הסרט "הצלמניה" צלמניה בתל אביב, אתר תערוכת הצלמניה משנת 2002 דוד הכהן, צילומים מתל אביב של פעם, באתר ynet, 28 באפריל 2002 נירית אנדרמן, הטרגדיה המשפחתית והיחסים המורכבים של משפחת הצלמניה, באתר הארץ, 13 במאי 2011 גדעון לוי, ריב המשפחות יוצא מארכיון הצלמניה, באתר הארץ, 29 ביולי 2011 [1], באתר artportal דניאל צ'צ'יק, את מוזיאון הבוטיק הזה חייבים לשמר, באתר הארץ, 19 באוגוסט 2020 חנה קופלר, "עדשה מקומית", באתר תערוכת הצלמניה משנת 2002 על האוסף, באתר web.nli.org.il
יונקרס Ju 290

היונקרס Ju 290 היה מטוס תובלה וסיור ימי ארוך טווח של הלופטוואפה במלחמת העולם השנייה. המטוס מעולם לא יוצר בכמויות משמעותיות ולמרות ביצועים מרשימים במיוחד בטווח הטיסה, לא השפיע משמעותית על מהלך המלחמה. למרות שגרסת הפצצה תוכננה למטוס היא לעולם לא יוצרה. מדיה וקבצים בנושא יונקרס Ju 290 בוויקישיתוף ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
רוברט קזינסקי

רוברט ג'ון אפלבי (באנגלית: Robert John Appleby; נולד ב-18 בנובמבר 1983) הוא שחקן ודוגמן יהודי-בריטי, המוכר בזכות תפקידיו בסדרות "איסטאנדרס", "דם אמיתי "ובסרט "פסיפיק רים". נולד בשם רוברט ג'ון אפלבי בעיירה הייוורדס הית' (אנ') שבמערב סאסקס, דרום-מזרח אנגליה, בנם של פיליס ופול אפלביי. הוא יהודי ממוצא פולני ורוסי ואף דובר עברית באופן שוטף. קזינסקי התחנך בבית הספר הוב פארק (אנ') בעיירה החוף הוב (אנ') וכן בבית הספר לתיאטרון K-Bis בברייטון, משנת 1995 עד 2000. הוא הופיע בהפקות מקומיות של "באגסי מאלון" ו-"חלום ליל קיץ". קזינסקי למד משחק בבית הספר למשחק גילפורד (אנ') מספטמבר 2002 עד יולי 2005. הוא אימץ את השם האמצעי של סבו "קזינסקי" כשם הבמה שלו. קזינסקי התגלה בשנת 2006 באופרת הסבון הבריטית "איסטאנדרס", על תפקידו בסדרה בתור הברמן שון סלייטר זכה להערכה רבה בבריטניה. בשנת 2013 הופיע קזינסקי לראשונה בקריירה בשובר קופות, "פסיפיק רים" של גיירמו דל טורו בתור טייס הייגר צ'אק הנסן. בנוסף שיחק בעונה השישית של סדרת הערפדים "דם אמיתי" בתפקיד הערפד מקלין וורלאוו. בשנת 2015 שיחק בקומדיה המצליחה "מרדף לוהט" בכיכובן של ריס וית'רספון וסופיה ורגרה. רוברט קזינסקי, במסד הנתונים הקולנועיים IMDb (באנגלית) רוברט קזינסקי, במסד הנתונים הקולנועיים KinoPoisk (ברוסית)
זיגוג (אפייה)

זיגוג (מלשון זגוגית) הוא תערובת המשמשת לציפוי או קישוט של מוצרי מזון שונים ובעיקר מאפים. הזיגוג יכול להיות בטעמים שונים. על פי רוב הזיגוג הוא מתוק, אך יש גם זיגוגים חמוצים. הזיגוג נפוץ ביותר במאפים כמו דונאט. הוא משמש גם לקישוט של עוגיות. הסופגנייה מוגשת באופן מסורתי עם אבקת סוכר, אך יכולה להופיע גם עם זיגוגים בטעמים וצבעים שונים. לעיתים מוסיפים זיגוג גם למאכלים שאינם מאפים, כמו פירות יבשים, סוכריית דלעת ועוד. לקרם ברולה נהוג להוסיף זיגוג מסוכר. הצבע של הזיגוג תלוי בחומרים מהם מורכבת התערובת. ניתן להוסיף צבע מאכל לקבלת מגוון צבעים רחב ומגוון. על הזיגוג ניתן להוסיף קישוטים נוספים שנדבקים אליו כמו סוכריות קטנות או חתיכות של אגוזים. ישנם חומרים טבעיים היכולים לשמש להזגה, כמו דבש. ערך מורחב – חומר הזגה חומרי הזגה משמשים לזיגוג מוצרי מזון על מנת לשמור על צבעם ולתת להם ברק. חומרי ההזגה המשמשים בתעשיית המזון מסומנים במספרי E: חומצה סטירית (E570) שעוות דבורים (E901) שעוות קנדלילה (E902) שעוות ברזיל (E903), משמשת בעיקר לתת ברק למוצרי שוקולד שלאק (E904) שעוות פרפין (E905c), פרפין (E907) לנולין (E913) שעוות תחמוצת פוליאתילן (E914) אסטר של שרף (E915) פרפין קרם קרמל ויטריפיקציה אייסינג מדיה וקבצים בנושא זיגוג בוויקישיתוף
DB2

DB2 היא תוכנה לניהול מסדי נתונים במודל טבלאי (RDBMS), שפותחה על ידי IBM. התוכנה פותחה בשנות ה-80 של המאה העשרים למחשבי מיינפריים. לאחר מכן פותחו גרסאות עבור מערכות הפעלה אחרות: Linux, UNIX ו Windows. DB2 הוא אחד ממסדי הנתונים הנפוצים בעולם. עבור מחשבי מיינפריים הוא בעל פלח השוק הגדול ביותר, גם בישראל. בסביבות מיינפריים הוא פועל תחת מערכות ההפעלה z/VM ,Z/OS ו z/VSE. מהדורה 1 יצאה בזמינות לכל דורש בשנת 1983. מהדורה 1.1 שהוכרזה ב 7 ביוני 1983 תמיכה ב־SQL. המהדורה שוחררה לזמינות לכל דורש כמעט שנתיים מאוחר יותר ב 2 באפריל 1985. מהדורה 2 יצאה ב 23 בספטמבר 1988. במהדורה התווספה תמיכה בשפות תכנות ושופרו הביצועים. מהדורה 3 יצאה ב-17 בדצמבר 1993. ההרחבות כללו חוסר תלות בין Partitions, דחיסת נתונים ויכולת אינטגרציה משופרת. מהדורה 4 הייתה זמינה החל מ-30 בנובמבר 1995. במהדורה נתמכה ארכיטקטורת שרת-לקוח והיו שיפורים משמעותיים במדרגיות. במהדורה זו נתמכו לראשונה Stored Procedures. במהדורה 5, ששוחררה ב-27 ביוני 1997, התווספה תמיכה במחסני נתונים. הושם דגש על תפיסה אחידה בפלטפורמות מחושב שונות. במהדורה 6 (25 ביוני 1999) ובמהדורה 7 (30 במרץ 2001), שונה שם מסדי הנתונים במיינפריים ל־DB2 UDB. האותיות UDB הן ראשי תיבות של המילים: Universal Database. במהדורות קודמות ניתן שם זה רק למסד הנתונים במערכות הפעלה פתוחות. השם החדש משקף את הוספת סוגי נתונים חדשים במסד הנתונים במיינפריים, כך שיתאימו לסוגי הנתונים תחת מערכות הפעלה אחרות. מהדורה 8 (26 במרץ 2004) - תמיכה בשפת התכנות Java, תמיכה ב Web ותמיכה בשימוש במסד הנתונים בחבילות ERP, כגון: SAP ERP ו-PeopleSoft במהדורה 9 (16 ביוני 2007) התווספה תמיכה ב XML במהדורה 10 התווספו הרחבות לבינה עסקית והרחבת המשמעויות של משתני זמן. DB2 במערכות הפעלה מבוזרות זמין החל משנת 1989. עד שנת 1994 תמכו המהדורות רק במערכות הפעלה של IBM: בהתחלה ב OS/2 והחל מ 1993 גם ב UNIX של IBM. בשנת 1995 נתמכו גם מערכות ההפעלה Windows NT ו־UNIX של HP. בשנת 1996 התווספה תמיכה למערכת ההפעלה Sun Solaris. DB2 UDB5 הייתה מהדורה עם שינויים משמעותיים. העיקרי שבהם הוא אחידות בתפיסה ובסוגי הנתונים בכל הפלטפורמות. במהדורה 6 התווספה תמיכה בעבודה במערכת ההפעלה Linux ובמהדורה 7 תמיכה במחסן נתונים ובסוגי נתונים נוספים. מהדורה 8 כונתה "Stinger". במהדורה התווספה תמיכה ב .NET של חברת מיקרוסופט. התווספו גם הרחבות פונקציונליות עבור Java ושיפורים בזמינות, במדרגיות ובביצועים. ההרחבה העיקרית במהדורה 9 הייתה תמיכה ב־XML וב־SOA. CICS IMS/DB z/OS Oracle Database מדיה וקבצים בנושא DB2 בוויקישיתוף אתר האינטרנט הרשמי של DB2 (באנגלית) DB2 History, April 2011 Joan Jackson,IBM Releases DB2 Version 10, the First Big Upgrade in Four Years, IDG, April 2012 DB2 10 for z/OS, IBM DB2 History DB2 History
מרטין פיביג

מרטין פיביג (בגרמנית: Martin Fiebig;‏ 7 במאי 1891 - 23 באוקטובר 1947), היה גנרל של הלופטוואפה ששירת במהלך מלחמת העולם הראשונה ובמלחמת העולם השנייה, ולאחר מכן הוצא להורג בבלגרד על פשעים נגד האנושות. פיביג נולד ב-7 במאי 1891 ברשניץ, שהייתה חלק מהקיסרות הגרמנית. בשנת 1910 התגייס פיביג לצבא הקיסרות הגרמנית, והצטרף לרגימנט הרגלים ה-18 (פוזן ה-1 - פון גרולמן). עם פרוץ מלחמת העולם הראשונה מונה פיביג לרץ גדודי, ובשנת 1915 עבר לשירות האוויר הגרמני, שם שירת כטייס ומפקד טייסת עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. בשנת 1919 פרש פיביג מהצבא, והחל לעבוד כמנהל טיסה בחברת לופטהנזה. בשנת 1934 הצטרף פיביג ללופטוואפה בדרגת מיור, ובשנת 1936 מונה למפקד בית הספר ללחימה אווירית בפסברג, ובמהלך כהונתו הועלה לדרגת אוברסט. ביולי 1938 מונה פיביג למפקד טייסת הקרב ה-253, אשר הפכה בספטמבר 1939 לטייסת הקרב ה-4. באביב 1940 הוביל פיביג את הטייסת במהלך המערכה בנורווגיה, וב-8 במאי קיבל על פעולותיו את עיטור צלב האבירים של צלב הברזל. ב-10 במאי 1940 הופל פיביג עם מטוסו במהלך הקרב על הולנד, וישב בשבי ההולנדי עד תום המערכה. לאחר מכן הוא הועבר למשרד התעופה של הרייך, ב-1 באוגוסט 1940 הוא מונה לראש המשרד, וב-1 באפריל 1941 הועלה לדרגת גנרל מיור. ב-1 ביוני 1941 מונה פיביג למפקד יחידות הסיוע של קורפוס האוויר הרביעי, ופיקד עליהם במהלך מבצע ברברוסה. ב-15 בנובמבר 1941 מונה פיביג למפקד יחידת הסיוע ה-2 של קורפוס האוויר השביעי, וב-1 באפריל 1942 הועלה לדרגת גנרל לויטננט ומונה למפקד דיוויזיית האוויר ה-1. ב-11 במאי אותה שנה קיבל פיביג על פעולותיו את עיטור הצלב הגרמני בזהב, וב-1 ביולי אותה שנה מונה למפקד קורפוס האוויר השמיני. פיביג פיקד על הקורפוס במהלך קרב סטלינגרד, ועל פעולותיו בקרב קיבל תוספת עלי אלון לעיטור צלב האבירים של צלב הברזל. ב-22 במאי 1943 מונה פיביג למפקד קורפוס האוויר העשירי, ובנוסף מונה למפקד הפיקוד האווירי הדרום-מזרחי בבלקן. ב-1 בפברואר 1945 מונה פיביג למפקד קורפוס האוויר השני, שהפך ב-12 באפריל לפיקוד האווירי הצפון-מזרחי, וב-8 במאי נפל בשבי הצבא הבריטי. ב-6 בפברואר 1946 הוסגר פיביג ליוגוסלביה, שם הועמד למשפט על פשעי מלחמה, וב-23 באוקטובר 1947 הוצא להורג בבלגרד. מדיה וקבצים בנושא מרטין פיביג בוויקישיתוף מרטין פיביג באתר lexikon-der-wehrmacht (בגרמנית)
קידום

האם התכוונתם ל... קידום (בית ספר) – רשת בתי ספר ישראלית להכנה לבחינה הפסיכומטרית ולמבחן ה-GMAT קידום אתרים במנועי חיפוש – אוסף שיטות לשיפור מיקומו של אתר אינטרנט בתוצאות החיפוש של מנועי החיפוש קידום אתרים במדיה חברתית – אוסף שיטות לביצוע פעילויות במדיה החברתית במטרה למשוך כמה שיותר גולשים ייחודיים לאתר קידום מכירות – מהלכי שיווק משלימים לפרסום וליחסי ציבור קידום מקצועי – התפתחות בקריירה של עובד, הבא לידי ביטוי בהתקדמות בדירוגו ובמעמדו בארגון בו הוא עובד קידום נוער – אחד ממקצועות הרווחה המתמקד באוכלוסיית נוער בסיכון ("נוער שוליים")